《次韵孙抚干二首》
宋代·崔敦礼

绕几黄云爇水沉，得诗閒读契余心。
文章叔夜广陵散，句法武侯梁甫吟。
且喜空囊收赵璧，不惭击壤混唐音。
请君便入鸥鸣社，饭颗相从始自今。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。